CELEX: 32022R0981
Language: lt
Date: 2022-06-23 00:00:00
Title: Komisijos įgyvendinimo reglamentas (ES) 2022/981 2022 m. birželio 23 d. kuriuo iš dalies keičiamas Įgyvendinimo reglamentas (ES) 2021/546, kuriuo importuojamoms Kinijos Liaudies Respublikos kilmės aliuminio ekstruzijoms nustatomas galutinis antidempingo muitas ir galutinis laikinojo muito surinkimas

2022 6 24   
               
               
                  LT
               
               
                  Europos Sąjungos oficialusis leidinys
               
               
                  L 167/93
               
            
         KOMISIJOS ĮGYVENDINIMO REGLAMENTAS (ES) 2022/981
         2022 m. birželio 23 d.
         kuriuo iš dalies keičiamas Įgyvendinimo reglamentas (ES) 2021/546, kuriuo importuojamoms Kinijos Liaudies Respublikos kilmės aliuminio ekstruzijoms nustatomas galutinis antidempingo muitas ir galutinis laikinojo muito surinkimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 14 straipsnio 1 dalį,
         kadangi:
         
                     (1)
                  
                  
                     importuojamoms Kinijos Liaudies Respublikos kilmės aliuminio ekstruzijoms taikomi galutiniai antidempingo muitai, nustatyti Komisijos įgyvendinimo reglamentu (ES) 2021/546 (2);
                  
               
                     (2)
                  
                  
                     „Guangdong Huachang Aluminium Factory Co., Ltd.“, papildomas TARIC (3) kodas C575, bendrovė, kuriai taikoma 22,1 % antidempingo muito norma neatrinktiems bendradarbiaujantiems gamintojams, 2021 m. birželio 9 d. (toliau – prašymo data) pranešė Komisijai, kad pakeitė savo pavadinimą į „Guangdong Huachang Group Co., Ltd.“;
                  
               
                     (3)
                  
                  
                     bendrovė paprašė Komisijos patvirtinti, kad pavadinimo pakeitimas nedaro įtakos bendrovės teisei naudotis antidempingo muito norma, taikyta bendrovei ankstesniu pavadinimu;
                  
               
                     (4)
                  
                  
                     Komisija išnagrinėjo pateiktą informaciją ir padarė išvadą, kad pavadinimo pakeitimą deramai užregistravo atitinkamos valdžios institucijos ir jį pakeitus nebuvo užmegzti jokie nauji ryšiai su kitomis bendrovių grupėmis, kurių Komisija netyrė;
                  
               
                     (5)
                  
                  
                     vadinasi, šis pavadinimo pakeitimas nedaro poveikio Įgyvendinimo reglamente (ES) 2021/546 nustatytiems faktams, visų pirma – bendrovei taikomai antidempingo muito normai;
                  
               
                     (6)
                  
                  
                     remiantis bylos duomenimis patvirtinta, kad naujas pavadinimas pradėtas naudoti nuo 2021 m. balandžio 26 d. – dienos, kurią pavadinimo pakeitimas užregistruotas Fošano Nanhajaus rinkos priežiūros administracijoje;
                  
               
                     (7)
                  
                  
                     atsižvelgdama į tai, kas išdėstyta ankstesnėse konstatuojamosiose dalyse, Komisija mano esant tikslinga iš dalies pakeisti Įgyvendinimo reglamentą (ES) 2021/546, kad būtų atsižvelgta į pakeistą bendrovės pavadinimą, kuriuo bendrovei iš pradžių buvo suteiktas papildomas TARIC kodas C575. Todėl pavadinimo pakeitimas turėtų įsigalioti nuo prašymo datos, t. y. nuo 2021 m. birželio 9 d.;
                  
               
                     (8)
                  
                  
                     šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Komisijos įgyvendinimo reglamento (ES) 2021/546 priedas iš dalies keičiamas taip:
               
                  
                              „Guangdong Huachang Aluminium Factory Co., Ltd.
                           
                           
                              C575“
                           
                        
               pakeičiama
               
                  
                              „Guangdong Huachang Group Co., Ltd.
                           
                           
                              C575“
                           
                        
            
            
               2.   Papildomas TARIC kodas C575, anksčiau suteiktas „Guangdong Huachang Aluminium Factory Co., Ltd.“, nuo 2021 m. birželio 9 d. taikomas „Guangdong Huachang Group Co., Ltd.“
            
            
               3.   Galutiniai muitai, sumokėti už importuojamus bendrovės „Guangdong Huachang Group Co., Ltd.“ pagamintus produktus, viršijantys Įgyvendinimo reglamento (ES) 2021/546 1 straipsnio 2 dalyje bendrovei „Guangdong Huachang Aluminium Factory Co., Ltd.“ nustatytą antidempingo muitą, grąžinami arba atsisakoma juos išieškoti pagal taikomus muitų teisės aktus.
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. birželio 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 176, 2016 6 30, p. 21.
         
            (2)  2021 m. kovo 29 d. Komisijos įgyvendinimo reglamentas (ES) 2021/546, kuriuo importuojamoms Kinijos Liaudies Respublikos kilmės aliuminio ekstruzijoms nustatomas galutinis antidempingo muitas ir galutinis laikinojo muito surinkimas (OL L 109, 2021 3 30, p. 1).
         
            (3)  Europos Sąjungos integruotasis muitų tarifas.